ಸಚಿನ್ ಪೈಲಟ್

ಕ್ಯಾಪ್ಟನ್ ಸಚಿನ್ ಪೈಲಟ್ (ಜನನ ೭ ಸೆಪ್ಟೆಂಬರ್ ೧೯೭೭) ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಭಾರತೀಯ ರಾಜಕಾರಣಿ. ಈ ಹಿಂದೆ ಅವರು ಎಮ್ಒಎಸ್(ಸ್ವತಂತ್ರ ಉಸ್ತುವಾರಿ) ಕಾರ್ಪೊರೇಟ್ ವ್ಯವಹಾರಗಳು, ಎಮ್ಒಎಸ್ ಸಂವಹನ ಮತ್ತು ಐಟಿ, ಭಾರತ ಸರ್ಕಾರ, ರಾಜಸ್ಥಾನದ ಉಪ ಮುಖ್ಯಮಂತ್ರಿ ಮತ್ತು ರಾಜಸ್ಥಾನ ಪ್ರದೇಶದ ಕಾಂಗ್ರೆಸ್ ಸಮಿತಿಯ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. ಕಾಂಗ್ರೆಸ್ ಪಕ್ಷದ ಸದಸ್ಯರಾಗಿ, ಅವರು ೨೦೧೮ ರಿಂದ ರಾಜಸ್ಥಾನದ ಟೋಂಕ್ ವಿಧಾನಸಭಾ ಸ್ಥಾನವನ್ನು ಪ್ರತಿನಿಧಿಸುತ್ತಿದ್ದಾರೆ. ಪೈಲಟ್ ಸಂಸತ್ತಿನ ಸದಸ್ಯರಾದ ಭಾರತದ ಅತ್ಯಂತ ಕಿರಿಯ ನಾಗರಿಕರಾಗಿದ್ದಾರೆ.

ಪೈಲಟ್ ಈ ಹಿಂದೆ ೨೦೦೯ ರಲ್ಲಿ ಅಜ್ಮೀರ್ ಮತ್ತು ರಾಜಸ್ಥಾನದ ದೌಸಾ ಕ್ಷೇತ್ರಗಳಿಗೆ ಭಾರತೀಯ ಸಂಸತ್ತಿನ ಸದಸ್ಯರಾಗಿದ್ದರು. ಅವರು ೨೬ ನೇ ವಯಸ್ಸಿನಲ್ಲಿ ೨೦೦೪ ರಲ್ಲಿ ನಂತರದ ಸ್ಥಾನದಿಂದ ಚುನಾಯಿತರಾದಾಗ ಸಂಸತ್ತಿನ ಅತ್ಯಂತ ಕಿರಿಯ ಸದಸ್ಯರಾದರು. ೨೦೧೪ರ ಚುನಾವಣೆಯಲ್ಲಿ ಅಜ್ಮೀರ್ ಕ್ಷೇತ್ರದಲ್ಲಿ ಲೋಕಸಭೆಯಿಂದ ಕಣಕ್ಕಿಳಿದಿದ್ದರು. ಅವರು ಯುಪಿಎ-೨ ಸರ್ಕಾರದ ಅವಧಿಯಲ್ಲಿ (೨೦೧೨-೨೦೧೪) ಕಾರ್ಪೊರೇಟ್ ವ್ಯವಹಾರಗಳ ಸಚಿವರಾಗಿ ಸೇವೆ ಸಲ್ಲಿಸಿದರು.

 ಆರಂಭಿಕ ಜೀವನ 
ಪೈಲಟ್ ಅವರು ದಿವಂಗತ ಕಾಂಗ್ರೆಸ್ ನಾಯಕ ರಾಜೇಶ್ ಪೈಲಟ್ ಮತ್ತು ರಾಮ ಪೈಲಟ್ ಅವರಿಗೆ ಜನಿಸಿದರು. ಅವರ ತಂದೆ ಭಾರತದ ಕೇಂದ್ರ ಸಚಿವರಾಗಿದ್ದರು. ಉತ್ತರ ಪ್ರದೇಶದ ಗ್ರೇಟರ್ ನೋಯ್ಡಾದ (ಪಶ್ಚಿಮ) ವೈದ್ಪುರ ಅವರ ಪೂರ್ವಜರ ಗ್ರಾಮ.

ಅವರು ನವದೆಹಲಿಯ ಏರ್ ಫೋರ್ಸ್ ಬಾಲ ಭಾರತಿ ಶಾಲೆಯಲ್ಲಿ ಅಧ್ಯಯನ ಮಾಡಿದರು ಮತ್ತು ದೆಹಲಿ ವಿಶ್ವವಿದ್ಯಾನಿಲಯದ ಸೇಂಟ್ ಸ್ಟೀಫನ್ಸ್ ಕಾಲೇಜಿನಲ್ಲಿ ಬಿಎ ಪದವಿಯನ್ನು ಹೊಂದಿದ್ದಾರೆ. ಐಎಮ್ ಟಿ ಘಾಜಿಯಾಬಾದ್‌ನಿಂದ ಮಾರ್ಕೆಟಿಂಗ್‌ನಲ್ಲಿ ಡಿಪ್ಲೊಮಾ ಮತ್ತು ಯುಎಸ್ಎ ಫಿಲಡೆಲ್ಫಿಯಾದ ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯದ ವಾರ್ಟನ್ ಸ್ಕೂಲ್‌ನಿಂದ ಎಮ್ ಬಿಎ ಪದವಿ ಪಡೆದರು. ಅವರು ಬ್ರಿಟಿಷ್ ಬ್ರಾಡ್‌ಕಾಸ್ಟಿಂಗ್ ಕಾರ್ಪೊರೇಷನ್‌ನ ದೆಹಲಿ ಬ್ಯೂರೋದಲ್ಲಿ ಮತ್ತು ನಂತರ ಎರಡು ವರ್ಷಗಳ ಕಾಲ ಅಮೆರಿಕದ ಬಹುರಾಷ್ಟ್ರೀಯ ಕಾರ್ಪೊರೇಶನ್ ಜನರಲ್ ಮೋಟಾರ್ಸ್‌ನಲ್ಲಿ ಉದ್ಯೋಗಿಯಾಗಿದ್ದರು.

 ಚುನಾವಣಾ ಇತಿಹಾಸ 
ಚುನಾವಣಾ ಇತಿಹಾಸ ಚುನಾವಣೆ ಪಕ್ಷ ಮನೆ ಕ್ಷೇತ್ರ ಸ್ಥಿತಿ ೨೦೦೪ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಲೋಕಸಭೆ ದೌಸಾ ಗೆಲುವು ೨೦೦೯ ಅಜ್ಮೀರ್ ಗೆಲುವು ೨೦೧೪ ಸೋಲು ೨೦೧೮ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ರಾಜಸ್ಥಾನ ವಿಧಾನಸಭೆ ಟೋಂಕ್ ಗೆಲುವು

 ವೃತ್ತಿ 
alt=|left|thumb| ಪೈಲಟ್ ಮಲವಿ ಬಿಂಗು ವಾ ಮುತಾರಿಕಾ ಅಧ್ಯಕ್ಷರನ್ನು ನವದೆಹಲಿಯಲ್ಲಿ ಬರಮಾಡಿಕೊಂಡರು, 
೨೦೦೪ ರ ಲೋಕಸಭಾ ಚುನಾವಣೆಯಲ್ಲಿ, ಪೈಲಟ್ ದೌಸಾ ಕ್ಷೇತ್ರದಿಂದ ಆಯ್ಕೆಯಾದರು. ೨೬ ನೇ ವಯಸ್ಸಿನಲ್ಲಿ, ಅವರು ಭಾರತದ ಅತ್ಯಂತ ಕಿರಿಯ ಸಂಸದರಾದರು.

೨೦೦೯ ರ ಲೋಕಸಭಾ ಚುನಾವಣೆಯಲ್ಲಿ ಅವರು ಭಾರತೀಯ ಜನತಾ ಪಕ್ಷದ ಕಿರಣ್ ಮಹೇಶ್ವರಿ ಅವರನ್ನು ೭೬,೫೯೬ ಮತಗಳ ಅಂತರದಿಂದ ಸೋಲಿಸಿದರು ಮತ್ತು ಅಜ್ಮೀರ್ ಕ್ಷೇತ್ರವನ್ನು ಗೆದ್ದರು.

ಪೈಲಟ್ ಅವರು ಲೋಕಸಭೆಯ ಗೃಹ ವ್ಯವಹಾರಗಳ ಸ್ಥಾಯಿ ಸಮಿತಿಯ ಸದಸ್ಯರಾಗಿದ್ದರು ಮತ್ತು ನಾಗರಿಕ ವಿಮಾನಯಾನ ಸಚಿವಾಲಯದ ಸಲಹಾ ಸಮಿತಿಯ ಸದಸ್ಯರಾಗಿದ್ದರು. ೨೦೧೨ ರಲ್ಲಿ ಅವರು  ಮನಮೋಹನ್ ಸಿಂಗ್ ಸಚಿವಾಲಯದಲ್ಲಿ ಕಾರ್ಪೊರೇಟ್ ವ್ಯವಹಾರಗಳ ಸಚಿವರಾದರು..

೨೦೧೪ ರ ಲೋಕಸಭಾ ಚುನಾವಣೆಯಲ್ಲಿ, ಅವರು ಮತ್ತೊಮ್ಮೆ ಅಜ್ಮೀರ್ ಕ್ಷೇತ್ರದಿಂದ ನಾಮನಿರ್ದೇಶನಗೊಂಡರು ಮತ್ತು ಭಾರತೀಯ ಜನತಾ ಪಕ್ಷದ ಹಾಲಿ ಶಾಸಕ ಸನ್ವರ್‌ಲಾಲ್ ಜಾಟ್ ಅವರಿಂದ ೧,೭೧,೯೮೩ ಮತಗಳ ಅಂತರದಿಂದ ಸೋಲಿಸಲ್ಪಟ್ಟರು.

೨೦೧೪ ರಲ್ಲಿ ಅವರನ್ನು ರಾಜಸ್ಥಾನ ಪ್ರದೇಶ ಕಾಂಗ್ರೆಸ್ ಸಮಿತಿಯ ಅಧ್ಯಕ್ಷರನ್ನಾಗಿ ನೇಮಿಸಲಾಯಿತು.

 ರಾಜಸ್ಥಾನದ ಉಪ ಮುಖ್ಯಮಂತ್ರಿ 

 ಆರಂಭಿಕ ಸಮಯಗಳು 
೨೦೧೮ ರ ವಿಧಾನಸಭಾ ಚುನಾವಣೆಯಲ್ಲಿ, ಪೈಲಟ್ ೫೪,೧೭೯ ಮತಗಳ ಅಂತರದಿಂದ ಯುನಸ್ ಖಾನ್ ಅವರನ್ನು ಸೋಲಿಸಿದ ನಂತರ ಟೋಂಕ್ ಸ್ಥಾನದಿಂದ ಗೆದ್ದರು. ರಾಜ್ಯದಲ್ಲಿ ಕಾಂಗ್ರೆಸ್ ಗೆಲುವಿನಲ್ಲಿ ಪ್ರಮುಖ ಪಾತ್ರ ವಹಿಸಿದ ಪೈಲಟ್‌ಗೆ  ಮುಖ್ಯಮಂತ್ರಿ ಸ್ಥಾನ ನೀಡಲಾಗುವುದು ಎಂದು ಊಹಿಸಲಾಗಿತ್ತು. ೧೭ ಡಿಸೆಂಬರ್ ೨೦೧೮ ರಂದು ಅವರು ಅಶೋಕ್ ಗೆಹ್ಲೋಟ್ ನೇತೃತ್ವದಲ್ಲಿ ರಾಜಸ್ಥಾನದ ಉಪ ಮುಖ್ಯಮಂತ್ರಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು.

 ೨೦೨೦ ರಾಜಕೀಯ ಬಿಕ್ಕಟ್ಟು 
೧೩ ಜುಲೈ ೨೦೨೦ ರಂದು, ಪೈಲಟ್ ಕಚೇರಿಯು ಮುಖ್ಯಮಂತ್ರಿ ಅಶೋಕ್ ಗೆಹ್ಲೋಟ್ ಅವರ ಸರ್ಕಾರವು ಅಲ್ಪಸಂಖ್ಯಾತರಲ್ಲಿದೆ ಎಂದು ಹೇಳಿಕೆಯನ್ನು ನೀಡಿತು. ಪೈಲಟ್‌ರ ಸಹಾಯಕರೊಬ್ಬರು ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರುವುದಿಲ್ಲ ಎಂದು ಸೂಚಿಸಿದ್ದಾರೆ.

೧೪ ಜುಲೈ ೨೦೨೦ ರಂದು, ಪಕ್ಷ ಮತ್ತು ಅದರ ನಾಯಕತ್ವದ ವಿರುದ್ಧ ಬಂಡಾಯವೆದ್ದಕ್ಕಾಗಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪೈಲಟ್ ಅವರನ್ನು ಉಪಮುಖ್ಯಮಂತ್ರಿ ಮತ್ತು ರಾಜಸ್ಥಾನ ಕಾಂಗ್ರೆಸ್ ಅಧ್ಯಕ್ಷ ಸ್ಥಾನದಿಂದ ವಜಾಗೊಳಿಸಿತು.

ಅವರ ಬಂಡಾಯದ ನಂತರ ಅವರು ತಮ್ಮ ಮಾಜಿ ಸಹೋದ್ಯೋಗಿ ಜ್ಯೋತಿರಾದಿತ್ಯ ಸಿಂಧಿಯಾ ಅವರಂತೆ ಬಿಜೆಪಿಗೆ ಸೇರುತ್ತಾರೆ ಎಂಬ ಊಹಾಪೋಹವಿತ್ತು, ಆದರೆ ೧೫ ಜುಲೈ ೨೦೨೦ ರಂದು ಅವರು ವದಂತಿಗಳನ್ನು ತಿರಸ್ಕರಿಸಿದರು ಮತ್ತು "ನಾನು ಇನ್ನೂ ಕಾಂಗ್ರೆಸ್ ಪಕ್ಷದ ಸದಸ್ಯ" ಎಂದು ಹೇಳಿದರು.

ಎರಡು ಕಾಂಗ್ರೆಸ್ ಶಾಸಕಾಂಗ ಪಕ್ಷದ ಸಭೆಗಳಿಗೆ ಹಾಜರಾಗಲು ಪಕ್ಷದ ವಿಪ್ ಅನ್ನು ಧಿಕ್ಕರಿಸಿದ ಕಾರಣ ಅವರನ್ನು ರಾಜ್ಯ ಅಸೆಂಬ್ಲಿಯಿಂದ ಅನರ್ಹಗೊಳಿಸಲಾಗಿದೆ ಎಂದು ರಾಜಸ್ಥಾನ ಕಾಂಗ್ರೆಸ್ ನಿರ್ಣಯವನ್ನು ಅಂಗೀಕರಿಸಿದ ನಂತರ ೧೪ ಜುಲೈ ೨೦೨೦ ರಂದು ಪೈಲಟ್ ಸೇರಿದಂತೆ ೧೯ ಭಿನ್ನಮತೀಯ ಕಾಂಗ್ರೆಸ್ ಶಾಸಕರಿಗೆ ರಾಜಸ್ಥಾನ ಸ್ಪೀಕರ್ ಸಿಪಿ ಜೋಶಿ ನೋಟಿಸ್ ಜಾರಿ ಮಾಡಿದರು. ಪೈಲಟ್ ಈ ನೋಟಿಸ್ ಅನ್ನು ೧೭ ಜುಲೈ ೨೦೨೦ ರಂದು ರಾಜಸ್ಥಾನ ಹೈಕೋರ್ಟ್‌ನಲ್ಲಿ ಪ್ರಶ್ನಿಸಿದ್ದಾರೆ. ೨೧ ಜುಲೈ ೨೦೨೦ ರವರೆಗೆ ಅನರ್ಹತೆ ನೋಟಿಸ್‌ಗಳ ಮೇಲಿನ ಕ್ರಮವನ್ನು ಮುಂದೂಡುವಂತೆ ಹೈಕೋರ್ಟ್ ಸ್ಪೀಕರ್‌ಗೆ ಕೇಳಿದೆ.

 ವೈಯಕ್ತಿಕ ಜೀವನ 
ಪೈಲಟ್ ೧೫ ಜನವರಿ ೨೦೦೪ ರಂದು ಸಾರಾ ಅಬ್ದುಲ್ಲಾ ಅವರನ್ನು ವಿವಾಹವಾದರು. ಅವರು ಜಮ್ಮು ಮತ್ತು ಕಾಶ್ಮೀರ ನ್ಯಾಷನಲ್ ಕಾನ್ಫರೆನ್ಸ್ ಅಧ್ಯಕ್ಷ ಮತ್ತು ಜಮ್ಮು ಮತ್ತು ಕಾಶ್ಮೀರದ ಮಾಜಿ ಮುಖ್ಯಮಂತ್ರಿ ಫಾರೂಕ್ ಅಬ್ದುಲ್ಲಾ ಅವರ ಪುತ್ರಿ. ಅವರಿಗೆ ಆರಾನ್ ಮತ್ತು ವೆಹಾನ್ ಎಂಬ ಇಬ್ಬರು ಗಂಡು ಮಕ್ಕಳಿದ್ದಾರೆ.Sarah Abdullah and Sachin Pilot.(2008-11-06). Retrieved on 5 April 2012.

ಅವರ ತಂದೆ ರಾಜೇಶ್ ಪೈಲಟ್ ಅವರು ಸಂಸತ್ತಿನ ಸದಸ್ಯರಾಗಿದ್ದರು ಮತ್ತು ಕೇಂದ್ರ ಸಚಿವರೂ ಆಗಿದ್ದರು. ಪೈಲಟ್ ಸಲ್ಲಿಸಿದ ೨೦೨೩ ರ ರಾಜಸ್ಥಾನ ವಿಧಾನಸಭಾ ಚುನಾವಣಾ ನಾಮಪತ್ರವು ಅವರು ತಮ್ಮ ಪತ್ನಿಯಿಂದ ವಿಚ್ಛೇದನ ಪಡೆದಿದ್ದಾರೆ ಎಂದು ಬಹಿರಂಗಪಡಿಸಿತು.

 ಸೇನಾ ಸೇವೆ 
೬ ಸೆಪ್ಟೆಂಬರ್ ೨೦೧೨ ರಂದು, ಪೈಲಟ್ ಟೆರಿಟೋರಿಯಲ್ ಆರ್ಮಿಯಲ್ಲಿ ಅಧಿಕಾರಿಯಾಗಿ ನೇಮಕಗೊಂಡ ಭಾರತದ ಮೊದಲ ಕೇಂದ್ರ ಮಂತ್ರಿಯಾದರು, ಸಶಸ್ತ್ರ ಪಡೆಗಳಲ್ಲಿರಲು ತನ್ನ ತಂದೆಯ ಹೆಜ್ಜೆಗಳನ್ನು ಅನುಸರಿಸುವ ಬಯಕೆಯನ್ನು ಪೂರೈಸಿದರು. ಟೆರಿಟೋರಿಯಲ್ ಆರ್ಮಿಯಲ್ಲಿ ಅಧಿಕಾರಿಯಾಗಿರುವುದರಿಂದ ಅವರನ್ನು ಕ್ಯಾಪ್ಟನ್ ಪೈಲಟ್ ಎಂದು ಕರೆಯಲಾಗುತ್ತದೆ. ನೇಮಕಗೊಂಡ ನಂತರ ಅವರು, "ನನ್ನ ತಂದೆ ಮತ್ತು ಅಜ್ಜನಂತೆ ಸಶಸ್ತ್ರ ಪಡೆಗಳೊಂದಿಗೆ  ಸಂಪರ್ಕವನ್ನು ಹೊಂದಲು, ಸಮಯದಿಂದ ಸೈನ್ಯಕ್ಕೆ ಸೇರಲು ನನಗೆ ಆಸೆಯಾಗಿದೆ. ಈ ಕುಟುಂಬದ ಭಾಗವಾಗಿರಲು ನನಗೆ ಗೌರವವಿದೆ" ಎಂದು ಹೇಳಿದರು.

 ಪ್ರಕಟಿತ ಪುಸ್ತಕಗಳು 

 ರಾಜೇಶ್ ಪೈಲಟ್: ಇನ್ ಸ್ಪಿರಿಟ್ ಫಾರೆವರ್, ಸಹೋದರಿ ಸಾರಿಕಾ ಪೈಲಟ್ ಜೊತೆ ಸಹ-ಲೇಖಕರು.

 ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ